মোঃ মোহন মিয়া : নেত্রকোনার দুর্গাপুর শ্যামগঞ্জ পর্যন্ত ৩৬ কি.মি রাস্তা সংস্কারের দাবীতে বৃহত্তর ময়মনসিংহের আদীবাসী ক্লাস্টার, উন্নয়ন ফোরাম, সুজন,আইনজীবি ও সাংবাদিক ফোরামের আয়োজনে এক মতবিনিময় সভা অনুষ্ঠিত হয়। দুর্গাপুর প্রেসক্লাবে বৃহস্পতিবার মতবিনিময় সভায় সু-শাসনের জন্য নাগরিক ( সুজন) উপজেলা সভাপতি অজয় সাহার সভাপতিত্বে ও সাংবাদিক নির্ম্মলেন্দু সরকার বাবুলের সঞ্চালনায় স্বাগতিক বক্তব্য রাখেন আইনজীবি ও সাংবাদিক ফোরামের সভাপতি প্রবির মজুমদার চন্দন। অন্নান্যদের মধ্যে বক্তব্য রাখেন এনজিও প্রতিনিধী ও আদিবাসী নেত্রী মুক্তা ধপু। ব্যবসায়ী মহীম ফরাজি, বীর মুক্তিযোদ্ধা (ডেপুটি কমান্ডার) মোঃ সোহরাব হোসেন তালুকদার, প্রেস ক্লাব সভাপতি সিনিয়ার সাংবাদিক মোঃ মোহন মিয়া, সাবেক পৌর মেয়র মোঃ কামালপাশা, এডভোকেট মানেশ সাহা,এডভোকেট নুরুল ইসলাম, প্রধান শিক্ষক মি: রাখাল ও সাংবাদিক এনসি সাহা প্রমুখ। উল্লেখ্য দুর্গাপুর বিরিশিরি-শ্যামগঞ্জ পর্যন্ত ৩৬ কি:মি: রাস্তাটি দৈনিক শত শত অতিরিক্ত বালু বোঝাই ট্রাক, লড়ি, ও যাত্রী বাহি বাস চলাচল করায় জায়গায় জায়গায় খানা খন্দে ভরপুরে চলাচলের সম্পুর্ন অনুপযোগি হয়ে পরেছে। এবং জনসাধারনের দূর্ভোগ এখন চরমে। বর্তমানে রাস্তাটি যেন “চষাক্ষেত”। যা না দেখলে বোঝা যাবে না। উচ্চ পদস্থ সরকারী কর্মকর্তা মন্ত্রী এমপিগন চলাচল করলেও এটি দেখার যেন কেও নেই। আগামী ৪ জুন সর্বস্থরের জনতা বাস, ট্রাক ,লড়ি মালিক সমিতি, জনপ্রতিনিধি, শ্রমিক ও ব্যবসায়ীদের নিয়ে উপজেলা প্রশাসনিক ভবনের সম্মুখে একটি বিশাল মানব বন্ধন শেষে স্থানীয় এমপি’ মি: ছবি বিশ্বাসের মাধ্যমে মাননীয় প্রধান মন্ত্রী শেখ হাসিনার কাছে স্বারক লিপি প্রদান করা হবে বলে সিদ্ধান্ত গৃহিত হয়।